CELEX: 32018R1070
Language: hr
Date: 2018-07-26 00:00:00
Title: Uredba Vijeća (EU) 2018/1070 od 26. srpnja 2018. o izmjeni Uredbe (EU) 2017/1970 o utvrđivanju ribolovnih mogućnosti za određene riblje stokove i skupine ribljih stokova u Baltičkome moru za 2018.

31.7.2018   
               
               
                  HR
               
               
                  Službeni list Europske unije
               
               
                  L 194/21
               
            
         UREDBA VIJEĆA (EU) 2018/1070
         od 26. srpnja 2018.
         o izmjeni Uredbe (EU) 2017/1970 o utvrđivanju ribolovnih mogućnosti za određene riblje stokove i skupine ribljih stokova u Baltičkome moru za 2018.
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 43. stavak 3.,
         uzimajući u obzir prijedlog Europske komisije,
         budući da:
         
                     (1)
                  
                  
                     Uredbom Vijeća (EU) 2017/1970 (1) utvrđuju se, među ostalim, ribolovne mogućnosti za haringu u pododjeljcima ICES-a 30–31 („stok haringe u Botničkom zaljevu”) u skladu s Uredbom (EU) 2016/1139 Europskog parlamenta i Vijeća (2).
                  
               
                     (2)
                  
                  
                     Uredba (EU) 2016/1139 izmijenjena je Uredbom (EU) 2018/976 Europskog parlamenta i Vijeća (3) u pogledu stoka haringe u Botničkom zaljevu, uzimajući u obzir najnovije znanstvene informacije koje je dostavio ICES.
                  
               
                     (3)
                  
                  
                     Nakon te izmjene Uredbe (EU) 2016/1139 ribolovne mogućnosti za stok haringe u Botničkom zaljevu trebale bi se povećati.
                  
               
                     (4)
                  
                  
                     Uredbu (EU) 2017/1970 trebalo bi stoga na odgovarajući način izmijeniti.
                  
               
                     (5)
                  
                  
                     Glavna sezona za ribolov haringe s pomoću mrežnih klopki počinje u svibnju. Kako bi države članice dodijelile ribolovne mogućnosti na nacionalnoj razini što je prije moguće, ova bi Uredba trebala stupiti na snagu sljedećeg dana od dana objave,
                  
               DONIJELO JE OVU UREDBU:
         
            Članak 1.
            U Prilogu Uredbi (EU) 2017/1970 unos za haringu u pododjeljcima ICES-a 30–31 zamjenjuje se sljedećim:
            
               
                           „Vrsta:
                           
                        
                        
                           Haringa
                           
                              Clupea harengus
                           
                        
                        
                           
                              Zona:
                           
                        
                        
                           Pododjeljci 30–31
                           (HER/30/31.)
                        
                     
                           Finska
                        
                        
                           78 351 
                        
                        
                            
                        
                        
                            
                        
                     
                           Švedska
                        
                        
                           17 215 
                        
                        
                            
                        
                        
                            
                        
                     
                           Unija
                        
                        
                           95 566 
                        
                        
                            
                        
                        
                            
                        
                     
                           TAC
                        
                        
                           95 566 
                        
                        
                            
                        
                        
                           Analitički TAC&#x201D;
                        
                     
         
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 26. srpnja 2018.
            
               
                  Za Vijeće
               
               
                  Predsjednik
               
               G. BLÜMEL
            
         
         
            (1)  Uredba Vijeća (EU) 2017/1970 od 27. listopada 2017. o utvrđivanju ribolovnih mogućnosti za određene riblje stokove i skupine ribljih stokova u Baltičkome moru za 2018. te o izmjeni Uredbe (EU) 2017/127 (SL L 281, 31.10.2017., str. 1.).
         
            (2)  Uredba (EU) 2016/1139 Europskog parlamenta i Vijeća od 6. srpnja 2016. o utvrđivanju višegodišnjeg plana za stokove bakalara, haringe i papaline u Baltičkom moru i za ribarstvo koje iskorištava te stokove, o izmjeni Uredbe Vijeća (EZ) br. 2187/2005 i o stavljanju izvan snage Uredbe Vijeća (EZ) br. 1098/2007 (SL L 191, 15.7.2016., str. 1.).
         
            (3)  Uredba (EU) 2018/976 Europskog parlamenta i Vijeća od 4. srpnja 2018. o izmjeni Uredbe (EU) 2016/1139 u pogledu raspona ribolovne smrtnosti i razina očuvanja za određene stokove haringe u Baltičkome moru (SL L 179, 16.7.2018., str. 76.).